
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL UŽDAROSIOS AKCINĖS BENDROVĖS „ŠAKIŲ LAIDOTUVIŲ NAMAI“ AUDITO
2014 m. lapkričio 18  d. Nr. AT-1144
Šakiai


Vadovaudamasis Lietuvos Respublikos akcinių bendrovių įstatymo 20 straipsnio 1 dalies 5 punktu, rajono savivaldybės administracijos direktoriaus 2007 m. liepos 12 d. įsakymu Nr. AT-889 (rajono savivaldybės administracijos direktoriaus 2014 m. spalio 2 d. įsakymo Nr. AT-953 redakcija) patvirtintų Atstovavimo savivaldybei bendrovėse taisyklių 6 punktu bei atsižvelgdamas į tai, kad Šakių rajono savivaldybė turi 221906 vnt. uždarosios akcinės bendrovės „Šakių laidotuvių namai“ akcijų, kurios suteikia 100 proc. balsų, ir į uždarosios akcinės bendrovės „Šakių laidotuvių namai“ 2014 m. lapkričio 13 d. prašymą:

1. Išrenku UAB „Apskaitos ir mokesčių konsultacijos“ audito įmone, atliksiančia uždarosios akcinės bendrovės „Šakių laidotuvių namai“ 2014 metų finansinių ataskaitų rinkinio auditą.


2. Nustatau, jog už audito paslaugas apmoka uždaroji akcinė bendrovė „Šakių laidotuvių namai“.

Administracijos direktorius
Juozas Puodžiukaitis 

